Hugo Drava-Blumbergs

Herberts Hugo Drava-Blumbergs (1903—1991) bija latviešu pedagogs un sabiedriskais darbinieks, Cēsu pilsētas galva (1939—1940) un pilsētas vecākais (1941—1944).

 Dzīvesgājums 
Dzimis 1903. gada 8. decembrī Dikļu pagasta Kulmaču mājās Pētera Augusta Blumberga un viņa sievas Kristīnes, dzimušas Kalniņas, astoņu bērnu ģimenē.geni.com Mācījās Dikļu pamatskolā, tad Cēsu Skolotāju seminārā (1921—1922) un Rīgas Skolotāju institūtā, kuru absolvēja 1926. gadā. Strādāja Suntažu, Vainižu un Skrundas pamatskolās, bet no 1934. gada — Cēsu pilsētas 2. pamatskolā.
1939. gada 10. maijā Hugo Blumbergu iecēla par Cēsu pilsētas valdes locekli, bet 30. oktobrī par Cēsu pilsētas galvu. Darbojās arī Cēsu apriņķa skolu valdē. 1940. gada maijā uzvārdu latviskošanas kampaņas laikā Hugo Blumbergs oficiāli nomainīja uzvārdu, kļūstot par Hugo Dravu.

Pēc Latvijas okupācijas 1940. gada 19. jūlijā viņu atlaida no amata, par Cēsu pilsētas galvu ieceļot Aleksandru Čoki.Cēsu pilsētas vecākais Hugo Blumbergs-Drava  laikraksts "Druva" Nr.191, 2010. gada 11. decembrī Neilgi pēc Cēsu ieņemšanas vācu okupācijas iestādes 1941. gada jūlijā Hugo Dravu atjaunoja amatā līdz 1944. gada septembrim.
1948.—1956. gadā viņš bija ieslodzījumā gulaga nometnē Krievijā.biographien.lv

Miris 1991. gada 13. augustā Cēsīs.

 Atsauces 

Kategorija:1903. gadā dzimušie
Kategorija:1991. gadā mirušie
Kategorija:Cēsu pašvaldības vadītāji
Kategorija:Latvijas pedagogi